                 sø- og handelsretten
                                  dom
                      afsagt den 7. december 2018
sag bs-13645/2018-shr
first marine a/s
cathedral, ccl 3010, cathedral underwriting limited
pembroke, pem 4000, pembroke managing agency limited
argenta, arg 2121, argenta holdings plc
antares, aul 1274, antares underwriting services limited
chaucer, csl 1084, chaucer syndicates ltd.
amlin, aml 2001, amlin syndicate
noa 3902, ark syndicate management ltd.
tokio marine kiln, kln 510, tokio marine kiln
atrium, auw 609, atrium underwriters ltd.
og
apollo, 9975, apollo management international llp
(advokat thomas bryde hansen for alle)
mod
flex logistics a/s
(advokat lissi andersen roost)
sagens baggrund og parternes påstande
                                           2
denne sag, som er anlagt den 19. april 2018, drejer sig om krav mod den kontra-
herende fragtfører flex logistics a/s i relation til tyveri af et parti sony playsta-
tion 4 (ps4) konsoller m.v. under en international vejtransport i marts 2017.
sagsøgerne, first marine a/s m. fl., har fremsat følgende påstand:
sagsøgte tilpligtes til sagsøgerne at betale modværdien af eur 116.512,00 i dan-
ske kroner på betalingsdagen med tillæg af 5% rente fra 30. marts 2017 til beta-
ling finder sted.
sagsøgte, flex logistics a/s, har fremsat påstand om principalt frifindelse, og
subsidiært frifindelse mod betaling af modværdien i danske kroner af sdr
9.824.
oplysningerne i sagen
sagsøgernes forsikringstager dangaard a/s (herefter dangaard) solgte i hen-
hold til faktura af 22. marts 2017 et parti ps4 konsoller og tilhørende controllere,
såkaldte gamingprodukter, til elektronikforhandleren click entertainment ltd,
beliggende i croydon, england. produkternes samlede salgspris var i fakturaen
oplyst til 184.072,00 eur og vedrørte 4.480 controllers og 100 konsoller.
gamingprodukterne skulle fragtes fra flensborg til click entertainment ltd i
croydon, og dangaard anvendte i den forbindelse flex logistics a/s (herefter
flex logistics) som transportør til den internationale vejtransport.
transportaftalen mellem dangaard og flex logistics
ved e-mail af 21. marts 2017 til anders andersen og jesper lassen foretog torb-
jørn olesen på vegne dangaard en booking af flex logistics til transporten.
af e-mailen fremgik:
         ”hej anders,
         hermed booking på 1 bil til croydon london + st. albans
      - fragtbetaler:dangaard electronics a/s, industrivej 1, dk-6330 padborg – cvr.
         nr. 28328869
      - ordrenummer: 118961 +??? + 118855_054 -afd. 23(skal fremgå af jeres faktura
         til os)
      - afhentning: onsdag den 22.03.17 hos os på husumer strasse 200, d-24941
         flensburg port 56-61
      - levering: torsdag/fredag den 23/24.03.17 hos click entertainment ltd., unit 5
         zk park, 23 commerce way, croydon surrey, gb-cro 2dt croydon,
         derefter til wkd distribution ltd, unit 3, the caxton centre, porters wood,
         al3 6xt st. albans
      - mængde: 1 bil =24941 flensburg – port 37-38
                                               3
      - pris: 16.800 dkk all – skal læsses i bil med faste sider
      vi gør opmærksom på, at ovenstående varer er at betragte som tyvetækkeligt gods og
      tranportøren bør behandle ovenstående transport derefter”
      ...”
flex locistics havde tidligere udført flere transporter af full loads for dangaard
til click entertainment ltd i croydon oprindeligt på baggrund af et tilbud fra
flex logistics fremsendt af anders andersen til torbjørn olesen ved e-mail af
11. juli 2016, hvoraf fremgik:
      ”hej torbjørn,
      læsning onsdag med levering fredag morgen. pris pr læs i box trailer : 16.800 kr
      all in”
der er således fremlagt 7 e-mails vedrørende dangaards bookinger af transpor-
terne i perioden 12. juli 2016 til 17. januar 2017. det fremgår heraf, at dangaard
sendte de nævnte e-mails til anders andersen og i nogle tilfælde tillige til jes-
per larsen hos flex logistics.
i de nævnte 7 e-mails fremgik vedrørende pris, at den var 16.800 kr. eller ifølge
tilbud, og det var nævnt, at fragten skulle læsses i en bil med faste sider. i de
første 4 bookinger var det i forbindelse med mængden oplyst, enten at produk-
terne var sony ps4 og uncharted 4 game for ps4, eller at transporten angik gam-
ing produkter, og det var ikke beskrevet, at godset var tyveritækkeligt.
i bookingen af 14. november 2016 og i de efterfølgende to bookinger medtog
dangaard en passus med tilsvarende ordlyd, som i bookingen af 21. marts 2017,
om at varerne var at betragte som tyveritækkelige.
transporten
den 22. marts 2017 blev udstedt et cmr-fragtbrev for godset, der blev læsset i
en trailer med faste sider på dangaards lager i flensborg. det fremgår af fragt-
brevet, at det var flex logistics polske datterselskab, der udførte transporten.
det er i fragtbrevet med henvisning til politirapport i forbindelse med modta-
gelsen bemærket, at den fulde mængde gods ikke blev modtaget.
den 22. marts 2017 blev der tillige udstedt et cmr-fragtbrev for 8 euro-paller
gods, der ligeledes blev læsset på traileren på dangaards lager i flensborg. flex
logistics har under sagen fremsat en opfordring til modparten om angivelse af
godstypen og godsets handelsværdi, men denne opfordring er ikke blevet be-
svaret.
                                               4
det er under sagen ubestridt, at traileren, som godset blev transporteret i, ikke
blev låst eller plomberet.
transportøren foretog et midlertidig stop i padborg, i hvilken forbindelse thor-
bjørn olesen ankom med en cykel, som olesen hjalp med at læsse i traileren.
den 23. marts 2017 holdt transportøren et hvil i cirka 20 timer på rastepladsen
hazeldonk i holland med start kl. 07.00. under hvilet blev natten til den 24.
marts 2017 stjålet en stor del af godset fra traileren, hvorfor politiet blev tilkaldt.
der er fremlagt fotos fra google maps af rastepladsen hazeldonk.
af en dansk oversættelse af den hollandske politirapport fremgår blandt andet:
      ”politirapport
      erklæring
      fakta – tyveri ud/fra andre køretøjer
      gerningssted – hazeldonk i nærheden af 6011, 4836 la breda
      gerningsdato / tid – mellem fredag 24. marts 2017 kl. 01:35 og fredag, 24. marts
      2017 kl. 02:45
      jeg, politibetjent, jeroen alexander fred riek immenga…erklærer følgende:
      på fredag den 24. marts 2017 kl. 02:15, ankom jeg til gerningsstedet på stedet ha-
      zeldonk tæt ved nummer 6011, 4836 la breda, hos en person, der gav sig tilken-
      de over for mig som:
      efternavn – dinu
      fornavn – vasile
      …
      han anmeldte på vegne af ofrene
      …
      dangaard electronics a/s
      …
      click entertainment limit
      …
      og erklærede følgende om den i indledningen nævnte hændelse, som fandt sted
      på placeringen som opført som gerningsstedet, mellem fredag den 24. marts 2017
      kl. 01:35 og fredag 24. marts 2017 kl. 02:45:
      ”jeg er på vegne af de forulempede berettiget til at afgive en erklæring.
      jeg anmelder tyveriet af en del af godset fra min trailer.
      torsdag, den 23. marts 2017 omkring kl. 07:00, parkerede jeg min polske lastbil
      af: mærket daf: forsynet af nummerpladen pn 67326: på parkeringspladsen til
      lastbiler langs motorvej a16 ved hazeldonk. dette var parkeringspladsen ved
      tolden, fra belgien til nederlandene. bag min lastbil havde jeg en dansk trailer
      koblet på med nummerplade ad7165.
      samme dag lagde jeg mig omkring 19:00 og 20:00 til at sove i min lastbil. inden
      jeg går ind og sover, har jeg tjekket min trailer for at se om alt var i orden. dette
      var tilfældet. min trailer var ikke lukket med en lås.
      …
      derfor kan man uden indsats åbne min trailer.
                                                  5
       om fredagen, den 24. marts 2017 vågnede jeg omkring kl. 00:45. jeg ville køre
       igen kl. 01:00. jeg trådte ud af lastbilen for at kontrollere min trailer. på det øje-
       blik så jeg en lille personbil køre væk fra bag min trailer. jeg har ingen detaljer
       om denne bil. jeg ved ikke, hvor mange passagerer, der var i bilen. jeg gik deref-
       ter bagtil, til min trailer. jeg så at dørene på min trailer var lukkede. da jeg åbne-
       de dørene så jeg, at varer var blevet stjålet fra min trailer. jeg så, at der var åbne
       paller. jeg vurderer, at mellem 6 og 7 paller er blevet tømt. her sad playstation 4
       og tilbehør til disse i. jeg kender ikke det nøjagtige antal fjernede varer.
       den fjernede varer har jeg lastet hos og tilhører virksomheden dangaard elektro-
       nik a/s fra danmark. de fjernede varer var bestemt for virksomheden click en-
       tertainment limited i storbritannien, hvor jeg skulle aflæse varerne fra min trai-
       ler.
       der er ingen alarm og/eller kamerasystem til stede i min trailer. jeg har hellere ik-
       ke hørt eller set at man har været i min trailer. her blev de varer, som er nævnt i
       bilaget, fjernet. ingen har fået hverken retten eller tilladelsen til at begå det fak-
       tum. ”
       efter at jeg, hr. j.a.f. immenga…havde læst redegørelsen fra anmelderen, fast-
       holdt han derved, hvorefter vi underskrev i udkastform.
       …”
transportøren kørte herefter det resterende gods til england.
opgørelsen og det efterfølgende forløb
som følge af det passerede udstedte dangaard kreditnota af 29. marts 2017 til
click entertainment ltd vedrørende manglende levering af 3.240 stk. gaming-
produkter til en samlet værdi af 116.512,00 eur, hvilket svarer til den af sagsø-
gerne nedlagte påstand, der størrelsesmæssigt er ubestridt under sagen.
dangaard rettede ved e-mail af 30. marts 2017 til flex logistics krav om beta-
ling af beløbet.
dangaard har efterfølgende fået udbetalt beløbet fra sin vareforsikring hos
sagsøgerne, der i henhold til en subrogationserklæring af 6. oktober 2017 er ind-
trådt i dangaards krav og har foranlediget indhentelse af en besigtigelsesrap-
port af 16. juni 2017 fra dan inspektion, hvori er medtaget fotos af den resteren-
de last ved anmeldelsen, ligesom der blandt andet fremgår:
       ”…
       der er afholdt besigtigelse hos dangaard electronics a/s´lager i flensborg den
       19. april 2017.
       …
       controllerne og spillekonsollerne har været pakket med flere i hver papkasse.
       papkasserne er pakket og stablet på paller, hvorefter de er omviklet med wrap.
       det har af kasserne fremgået at der var tale om elektronikvarer.
       …”
flex logistics har fremlagt e-mail af 25. juli 2018 fra nordisk film a/s, der er of-
ficiel distributør af sony playstation produkter i norden, til flex logistics an-
                                           6
svarsforsikringsselskab. det fremgår af denne e-mail, at de bortkomne control-
lers havde en bruttovægt på 0,364 kg. pr. stk. endvidere er der fremlagt pro-
duktbeskrivelser fra sony, hvoraf fremgår, at controllerne havde en nettovægt
på 210 gram pr. stk.
disse oplysninger om controllernes vægt har dannet baggrund for flex logisti-
cs opgørelse af den subsidiære påstand.
forklaringer
der er afgivet forklaring af direktør anders andersen, shipping manager torb-
jørn anholm olesen og export manager jesper b. larsen.
shipping manager torbjørn anholm olesen har forklaret blandt andet, at han
har været shipping manager siden 2006. han har det daglige ansvar for lageret
og logistikken hos dangaard, der udfører transporter både ud- og indgående i
europa i p-trailere og i bokstrailere. dangaard har samarbejdet med flex logi-
stics siden 2012/2013. dangaard er en handelsvirksomhed med et skiftende
bredt produktmix.
dangaards datterselskab click entertainment ltd. (herefter click entertain-
ment) i england handler udelukkende med produkter i kategorien ”entertain-
ment”, og mere end 99 % af de transporter, der er udført fra dangaard til click
entertainment gennem flex logistics, vedrører transport af gamingprodukter.
hos dangaard ligger der mange betragtninger bag en beslutning om, hvorvidt
en transport skal køres i en p-trailer, der har en presenning, der kan skæres op,
eller i en boxtrailer med faste sider. betragtningerne angår eksempelvis beskaf-
fenheden af de varer, der skal transporteres, og hvorvidt transporten skal fore-
gå hen over en weekend eller med overnatning.
dangaard har ved booking den 21. marts 2017 af den omhandlede transport,
hvorfra der blev begået tyveri, booket en transport med faste sider. det er i for-
sikringsterminologien det samme som en bil, der ikke kan skæres op med en
kniv, og det er en indikation overfor transportøren om, at varerne er af en be-
skaffenhed, så transportøren bør være ekstra forsigtig under transporten.
dangaard har gennem flere år haft en ikke nedskrevet aftale med flex logistics
om en fast enhedspris på 16.800 kr. for en full load fragt. han har ikke set en
skriftlig aftale eller en rammeaftale. aftalen om pris i e-mailen af 11. juli 2016 er
lagt til grund for de senere transporter. i slutningen af 2016 begyndte dangaard
at skrive ind i den e-mail, hvorved en booking blev foretaget, at godset var ty-
veritækkeligt. baggrunden herfor var en løbende drøftelse med forsikringssel-
skabet om, hvad dangaard som afsender kunne gøre for at sikre en transport
bedst muligt, idet dangaards succes er afhængig af korrekt levering til kunder-
ne. forsikringsselskabet anbefalede den anvendte passus om tyveritækkeligt
gods. denne passus bliver kun anvendt, når det er nødvendigt, da anvendelsen
                                           7
ofte vil medføre en forhøjelse af fragtomkostningen. i det omfang dangaard er
dækket ind af cmr-lovgivningen, vil den dyreste transportform ikke blive
valgt.
dangaard fik henvendelser fra transportører, da oplysningen om tyveritække-
ligt gods blev skrevet i bookningerne, men han ved ikke, om flex logistics hen-
vendte sig. flex logistics har ikke bedt om en forhøjelse af prisen for en boxtrai-
ler.
han mener, at han forud for tilbuddet i juli 2016 havde sagt til anders ander-
sen, at der var tale om transport af tyveritækkeligt gods, men han kan ikke
fremdrage noget, som det står skrevet på.
generelt forsøger dangaard så godt som muligt at involvere transportørerne i
vurderingen af, hvordan en transport skal sikres. det tilstår ikke dangaard at
pålægge transportøren, hvordan denne skal tilrettelægge transporten. han sy-
nes, at det vil være forkert at pålægge dangaard et ansvar for at foreskrive,
hvordan en transport nærmere skal udføres.
dangaards erklæring om, at godset var tyveritækkeligt, indebar en forventning
om en bedre sikring af transporten, end hvis en alternativ transportform var
blevet anvendt. erklæringen var udtryk for en tilskyndelse til transportøren til
at sikre højrisikovarer. dangaard ville betale ekstraudgifter til en sikret p-plads,
men blandede sig ikke aktivt i udførelsen af den enkelte transport. dangaard
havde ikke som sådan en forventning om, at transporten skulle ændre sig som
følge af den indsatte passus. det var underforstået, at transportøren skulle sør-
ge for at parkere ordentligt, og at transporten skulle nå frem.
der var ikke en skriftlig eller mundtlig anmodning fra dangaard om forsegling
af traileren. det kræver mere værktøj at bryde en lås op end en plombering.
dangaard valgte ikke at bede om, at traileren blev låst, idet dangaard har den
opfattelse, at det er op til transportøren at sikre godset, så det ikke bortkommer
under transporten.
han vil ikke afvise, at dangaard efter omstændighederne ville kunne ordre en
transport i en p-trailer, men så ville årsagen være, at der ikke kunne findes en
bil med faste sider, og man ville spørge ind til en vareforsikring. ps4 konsoller
og tilhørende controllere er helt sikkert tyveritækkeligt gods, hvor dangaard
som udgangspunkt ikke vil bede om en p-trailer. dangaard har en økonomisk
interesse i at undgå at gøre brug af sin forsikring.
da traileren var færdiglæsset, kørte den til padborg, men der blev glemt en cy-
kel, hvorfor han kørte til padborg med cyklen og hjalp med at læsse den på trai-
leren.
direktør anders andersen har forklaret blandt andet, at han er uddannet spe-
ditør og økonom. han begyndte sin selvstændige transportvirksomhed i 2010
                                            8
og videreførte den i selskabsform fra 2012. han ejer flex logistics og er direktør
i virksomheden.
flex logistics har samarbejdet med dangaard siden 2010. flex logistics kører
fortsat transporter for dangaard. han har kendskab til, at transportudgiften
havde stor betydning for dangaard, når dangaard foretog booking af en trans-
port. mange af de produktgrupper, som dangaard skulle have transporteret,
havde en værdistørrelse, så der ikke var forretning i at fragte produkterne i en
boxtrailer.
han gav i en e-mail af 11. juli 2016 en pris til dangaard på en transport i en trai-
ler med faste sider. dette var på baggrund af en telefonisk henvendelse fra tor-
bjørn anholm olesen. når torbjørn ringede til ham for at booke en transport,
var det sædvanligt, at det blev oplyst, om transporten skulle foregå i en p-trailer
eller i en boxtrailer, men ikke hvilke produkter der skulle transporteres. det er
ikke korrekt, at torbjørn har oplyst til ham, at godset var tyveritækkeligt. han
fik ikke oplyst særlige sikkerhedsforanstaltninger eller instruktion om, hvordan
transporten skulle udføres, bortset fra at traileren skulle have faste sider.
i de første e-mails med bookinger fra dangaard stod det beskrevet, at der var
tale om gaming produkter. da dangaard i november 2016 første gang havde
indføjet en passus i bookingen om, at godset skulle betragtes som tyveritække-
ligt, så han det ikke. han sendte e-mailen videre til en kollega. dangaard gjorde
ikke på nogen måde flex logistics opmærksom på, at der nu var indskrevet en
passus om tyveritækkeligt gods i bookingen. i e-mailen af 21. marts 2017, der
vedrørte booking af den konkrete transport, der blev bestjålet, fremgik der ikke
noget om arten af produkterne, men kun at dangaard bookede en hel bil med
faste sider. en boxtrailer er ikke født med en lås. der kunne være sat en lås på
traileren, hvis dangaard havde bedt om dette. han så ikke, at der i denne e-
mail var skrevet en passus om tyveritækkeligt gods, og han mener ikke, at ind-
føjelsen af denne passus i booking af en transport kunne have nogen betydning.
det havde været anderledes, hvis der var blevet udarbejdet en standart opera-
tion procedure (sop). dangaard har en gang i 2011 sendt en sop, men den afvi-
ste han, og det har aldrig været på tale siden. første gang flex logistics foretog
en fragt i henhold til tilbuddet fra juli 2016, vidste de ikke, at der var tale om ga-
ming produkter, men det blev de efterfølgende bekendt med.
transporten blev udført af flex logistics samarbejdspartner i polen. han anser
rastepladsen i hazeldonk i holland , hvor den polske chauffør gjorde holdt, for
at være en sikker p-plads.
export manager jesper b. larsen har forklaret blandt andet, at han er uddannet
speditør. hans arbejde hos flex logistics bestod i at være ansvarlig for virk-
somhedens trafikker. han tog imod bookinger, fandt en bil til transporterne og
disponerede bilen.
                                             9
han vidste, at dangaard handlede med et meget bredt varesortiment. anders
andersen havde kontakten med dangaard, og han tog sig af det operationelle.
dangaard fik kørt varer i p-trailere. der har været mange transporter for
dangaard, der som udgangspunkt skete i p-trailere. i 3 – 4 tilfælde har torbjørn
anholm olesen for nyligt anmodet om at få lås på traileren.
 i de første e-mails med bookinger var godsets art nævnt som gaming produk-
ter. han tænkte ikke noget, da han modtog e-mailen af 13. januar 2017 eller den
senere booking af 21. marts 2017 af den omhandlede fragt, der blev udsat for ty-
veri. han lagde ikke mærke til den passus, der var skrevet ind i bookingerne,
om at godset skulle betragtes som tyveritækkeligt. han modtog ingen form for
oplysning fra dangaard om, at nu var denne passus medtaget i bookingen. flex
logistics har tidligere transporteret ps4 konsoller og tilhørende controllers for
dangaard i p-trailere. senest for 14 dage siden, har de transporteret playstations
til holland i en p-trailer.
han havde givet det polske samarbejdsfirma instruks om, at chaufføren skulle
overnatte på en sikke rasteplads. typisk skal en rasteplads være videoovervå-
get, for at den kan anses for at være sikker. chaufføren er efter hans opfattelse
blevet informeret om, at godset var tyveritækkeligt. han har ikke kendskab til
den rasteplads i holland, som chaufføren parkerede på.
parternes synspunkter
first marine a/s m.fl., har i det væsentlige procederet i overensstemmelse med
påstandsdokument af 25. september 2018, hvori er er anført blandt andet:
         ”…
      anbringender:
      til støtte for påstanden gøres det gældende, at sagsøgte er ansvarlig for bortkom-
      sten af gods bestående af sony playstation 4 (ps4) konsoller. herudover gøres
      det gældende, at sagsøgte er erstatningspligtig uden mulighed for at kunne be-
      grænse sit ansvar efter cmr-lovens regler, idet godsets bortkomst skyldtes
      sagsøgtes grove uagtsomhed, jf. cmr-lovens § 37.
      til støtte herfor bemærkes særskilt,
      at det af […] fremgår, at afsender/dangaard a/s (herefter dangaard) oplyste til
         sagsøgte, at godset var tyveritækkeligt, hvorfor sagsøgte var klar over eller
         burde være klar over, at særlige forholdsregler skulle iagttages under trans-
         porten for at undgå eksempelvis tyveri,
      at det var uden betydning, at dangaard selv forestod læsningen af traileren,
         hvorfra godset bortkom, idet dangaard ikke derved eller på anden måde hav-
         de accepteret, at transporten blev udført med en uaflåst trailer, og/eller at
         chaufføren parkerede og holdt hvil i 20 timer på et ikke sikret område,
                                         10
at det i øvrigt ikke var dangaards opgave (som transportindkøber) at kontrollere
   eller anvise, at transporten blev udført på en sikker og forsvarlig måde, da
   dette ansvar ene og alene påhvilede sagsøgte og den udførende fragtfører,
   som sagsøgte hæftede for; det bemærkes, at sagsøgte er den professionelle
   transportør i forholdet mellem sagsøger og sagsøgte,
at godset blev transporteret i en uaflåst trailer, og chaufføren og/eller den udfør-
   ende fragtfører tilrettelagde transporten på en sådan måde, at chaufføren
   holdt parkeret på en ikke-sikret rasteplads i 20 timer, hvorved tyveriet af god-
   set fra traileren kunne ske,
at chaufføren desuden under opholdet på rastepladsen kunne have forhindret ty-
   veriet ved at bakke trailerens bagende op mod en bygning, anden fast installa-
   tion eller anden trailer for at forhindre, at trailerens bagdøre kunne åbnes,
at disse forhold – sammenholdt med godsets notoriske tyveritækkelighed – ud-
   gjorde en grov tilsidesættelse af elementære forholdsregler til at sikre godset
   mod tyveri, og en markant afvigelse fra den måde, som dangaard med rette
   kunne forvente og forudsætte, at transporten blev udført på, hvorfor chauffør-
   en og dermed den udførende fragtfører har handlet groft uagtsomt, jf. cmr-
   lovens § 37,
at sagsøgte hæfter for den udførende fragtførers forsømmelser, jf. cmr-lovens §
   4, herunder for grov uagtsomhed udvist af den udførende fragtfører eller
   chaufføren, hvorfor sagsøgte ikke har ret til at begrænse ansvaret,
at sagsøgte derfor er erstatningsansvarlig for det fulde tab i sagen og forpligtet til
   at betale det påstævnte beløb.
yderligere bemærkes det,
at det ikke var dangaards opgave at advisere sagsøgte om, hvordan sagsøgte
   skulle udføre transporten, herunder hvor der skulle parkeres, hvordan der
   skulle parkeres, eller at traileren skulle være låst under transporten,
at det derfor påhvilede sagsøgte at forestå transporten ud fra de fra dangaard
   modtagne oplysninger om, at godset var tyveritækkeligt og derfor skulle be-
   handles som sådan,
at det ud fra oplysningerne for de forudgående transporter, hvor sagsøgte var
   blevet oplyst om, at der var tale om elektronik/sony ps4 play stations - som
   må anses for særdeles let omsætteligt og dermed tyveritækkeligt - burde have
   stået sagsøgte mere end klart, at godset selvklart var i højrisiko for tyveri, så-
   fremt foranstaltninger mod tyveri ikke blev truffet af sagsøgte som den profes-
   sionelle transportør,
at sagsøgers repræsentants, torbjørn anholm olesens, eventuelle kendskab til, at
   traileren ikke blev låst i forbindelse med pålæsning af cyklen i padborg natur-
   ligvis ikke konstituerer accept af, at traileren forblev ulåst, endsige var ulåst,
   mens vogntoget var parkeret senere under transporten (i hen ved 20 timer),
                                           11
at den manglende aflåsning af traileren alene er sagsøgtes ansvar.
herudover bestrides det,
at bortkomsten skyldes afsenders (dangaards) forhold eller anvisninger, hvorfor
    det bestrides, at sagsøgte er ansvarsfri efter cmr-lovens § 24, stk. 2,
at det bestrides som udokumenteret, at en korrespondance fra dangaard til
    sagsøgte skulle forstås således, at eventuelle forholdsregler til sikring af god-
    set enten ikke skulle finde sted eller ikke måtte indebære en forhøjelse af den
    aftalte fragt.
endelig gøres det til støtte for påstanden gældende,
at såfremt sagsøgte ikke ønskede at udføre transporten af det tyveritækkelige
    gods på de aftalte vilkår, kunne sagsøgte have informeret dangaard om, at
    transporten ikke kunne udføres eller måtte udføres til en højere pris, hvilket
    ikke skete, hvorfor det er uden betydning for sagen, hvis denne transport var
    anderledes/afveg fra de forudgående transporter eller det som sagsøgte havde
    afgivet tilbud på (hvilket bestrides at være tilfældet); sagsøgte havde altid mu-
    lighed for at ”sige nej” til at forestå transporten,
at godset/sony playstation 4 (ps4) konsoller utvivlsomt skal betragtes som tyve-
    ritækkeligt,
at ansvarsbegrænsningsbeløbet skal opgøres på baggrund af vægtoplysningerne
    i fragtbrevet,
at bookingen/bestillingen af den pågældende transport til forveksling ligner de
    forudgående bookinger, hvor varearten udtrykkeligt er anført; afsender, mod-
    tager mv. er den/de samme, skrifttype/opstilling i e-mails er ligeledes ens,
    hvorfor sagsøgte kunne/burde have kunnet regne ud/måtte indse, at der var
    tale om transport svarende til de forudgående i forbindelse med hvilke
    sagsøgte udtrykkeligt fik at vide, at det var playstation 4 (ps4) konsoller, der
    skulle transporteres,
at sagsøgers krav forrentes efter cmr-lovens § 35 fra den 30 marts 2017, […], og
at de af sagsøger betalte besigtigelsesomkostninger kr. 11.280,96 + moms skal
    indgå ved fastsættelsen af sagens omkostninger.
ex tuto bemærkes det, at denne sag reelt set drejer sig om, at sagsøgte som pro-
fessionel transportør har påtaget sig en transport af tyveritækkelige varer.
varerne er bortkommet under forhold, som en professionel transportør med let-
hed havde kunnet undgå; endda ved valg af flere muligheder.
                                               12
     der er fra sagsøgtes side blevet set stort på hensynet til, at de varer man havde
     påtaget sig at transportere i sig selv udgjorde en åbenlys risiko for tyveri; og det
     til trods for, at varerne har været specifikt deklareret som tyveritækkelige.
     der ses ingen undskyldelige elementer, der kan fritage sagsøgte fra et ubetinget
     ansvar; der er – kendeligt – transporteret tyveritækkeligt gods med ”eyes wide
     shut”.
      …”
flex logistics a/s har i det væsentlige procederet i overensstemmelse med på-
standsdokument af 25. september 2018, hvori er anført blandt andet:
     ”…
     anbringender
     til støtte for de nedlagte påstande gøres det gældende, at sagsøgers forsikrings-
     tager dangaard a/s (herefter ”dangaard”) og sagsøgte flex logistics a/s (heref-
     ter ”flex dk”) også forud for den omtvistede transport havde samarbejdet om
     flex dk’s udførelse af internationale landevejstransporter for dangaard af full lo-
     ads til uk.
     det gøres videre gældende, at samarbejdet var baseret på parternes rammeaftale
     vedrørende transport af full loads fra flensborg til uk i boxtrailer (trailer med fa-
     ste sider) til kr. 16.800 all in ekskl. moms.
     det bestrides, at der ved indgåelsen af denne rammeaftale fra dangaards side
     blev givet instrukser om særlige sikkerhedsforanstaltninger, eller givet særlig in-
     struks fra dangaard om transportens udførelse, andet end at traileren skulle have
     faste sider. det bestrides endvidere, at der fra dangaards side blev oplyst noget
     om, at godset, som skulle befordres under rammeaftalen, var at betragte som ty-
     vetækkeligt.
     denne rammeaftale dannede således basis for de fire første transporter omfattet
     af de fire bookinger […], uagtet at disse ifølge bookingerne omhandlede trans-
     port af blandt andet sony ps4-produkter, svarende til det omtvistede gods.
     for så vidt angår de efterfølgende fire bookinger, herunder den 8., […], som dan-
     nede basis for den omtvistede transport, anførte dangaard pludseligt, at godset
     skulle betragtes som tyvetækkeligt.
     det gøres dog gældende, at godsarten samt dettes værdi ikke havde ændret sig i
     forhold til godset omfattet af disse sidste fire bookinger, […] og […], set i forhold
     til godset omfattet af de første fire bookinger.
     det gøres videre gældende, at flex dk ikke var bekendt med arten af det omtvi-
     stede gods eller dettes værdi, før efter bortkomsten.
                                        13
dangards informationen om, at godset var tyvetækkeligt, og skulle behandles
derefter, sammen med en angivelse af transportens pris på kr. 16.800 all in ekskl.
moms, hvilken pris svarede til den af flex dk tilbudte fragtpris på transport af
en full load til uk uden særlige krav til transportens udførelse eller sikkerheds-
foranstaltninger, må anses som en instruks fra dangaard til flex dk om, at even-
tuelle sikkerhedsforanstaltninger fra flex dk’s side, ikke måtte indebære en for-
højelse af fragtprisen.
det gøres dog gældende, at dangaard ikke hverken konkret eller generelt havde
givet flex dk instruks om at låse eller plombere trailere læsset med gods fra
dangaard.
dangaard gjorde sig ifølge torbjørn olesen løbende tanker om, hvorledes godset
bedst kunne beskyttes mod tab/tyveri under transporten, og havde derfor også
en klar holdning til, hvilke tiltag der skulle tages for at sikre godset under trans-
port. dangaard havde ifølge […] i den forbindelse blandt andet foretaget det
valg, at traileren skulle have faste sider, men at man ikke ville have traileren
plomberet.
når dangaard løbende har gjort sig tanker om tiltag til forhindring af tab/tyveri
fra transporter, må det lægges til grund, at dangaard løbende har indviet flex
dk som sin transportør i disse tanker, herunder de konkrete tiltag, som
dangaard løbende kom frem til skulle tages.
dangaard har i den forbindelse dog alene oplyst flex dk om tiltaget med de fa-
ste trailersider, hvorfor det må lægges til grund, at dangaard ikke krævede eller
ønskede yderligere tiltag foretaget, herunder ikke ønskede eller krævede låsning
af trailerdørene.
dangaard havde både ved læsningen i flensborg og ved torbjørn olesens læs-
ning af cyklen i padborg mulighed for at få traileren låst og plomberet, uden at
dette skete nogen af stederne. dette støtter ydermere, at dangaard bevidst havde
fravalgt både plombering og aflåsning af trailerdørene under transport, og at
dangaard accepterede, at traileren hverken blev låst eller for den sags skyld
plomberet.
det gøres videre gældende, at forpligtelsen til at låse og plombere traileren, hvis
dette var ønsket af dangaard, påhvilede dangaard, jf. også dan inspektions an-
befalinger i […].
sagsøger har gjort gældende, at bortkomsten skyldes den manglende lås. det gø-
res på baggrund af ovenstående gældende, at bortkomsten skyldes fejl eller for-
sømmelse eller anvisninger fra dangaards side, hvorfor flex dk er ansvarsfri for
bortkomsten, jf. cmr-lovens § 24, stk. 2.
såfremt sø- og handelsretten måtte komme til, at den manglende lås ikke er det
eneste forhold, som har forårsaget bortkomsten, gøres det gældende, at den
                                         14
manglende lås, som kan tilskrives dangaards forhold, var en medvirkende ska-
desårsag, hvorfor der på baggrund af ovenstående skal ske en ansvarsfordeling
mellem sagsøgerne og flex dk, jf. cmr-lovens § 26.
i det omfang sø- og handelsretten måtte komme til, at flex dk er erstatnings-
ansvarlig, gøres det til støtte for den subsidiære påstand særligt gældende, at
flex dk’s ansvar er begrænset til sdr 9.824, jf. cmr-lovens § 29.
den subsidiære påstand svarer således til begrænsningsbeløbet for de bortkomne
3.240 stk. controllers, som ifølge […] har en nettovægt på 210 gram per stk. og
ifølge […] en bruttovægt på 0,364 kg per stk., hvilket giver et begrænsningsbeløb
på sdr 9.986 (3.240 stk. x 0,364 kg = 1.179,36 kg x 8,33 sdr = 9.824 sdr).
da det endvidere tydeligt fremgår af […], at controllerens farve ikke har betyd-
ning for controllerens vægt, gøres det endvidere gældende, at nettovægten på
controlleren med farven ”red” også er 210 gram samt at bruttovægten er 0,364
kg.
i relation til sagsøgers anbringende om grov uagtsomhed:
det bestrides, at flex dk var i tvivl om, hvordan transporten skulle udføres. flex
dk holdt sig til parternes aftale, hvorefter godset skulle transporteres i boxtrailer
til prisen på de kr. 16.800 netto, idet dangaard ikke anførte yderligere krav til
transporten/sikringstiltag, uagtet at dangaard løbende vurderede tiltag for at
undgå tab/tyveri under transport.
det bestrides følgeligt, at flex dk har ignoreret standardforbeholdet om, at god-
set skulle være tyvetækkeligt, idet parternes aftale inklusive standardforbeholdet
og herunder dangaards prisangivelse, samt den omstændighed at godsarten iføl-
ge de foreliggende oplysninger ikke havde ændret sig i forhold til de fire første
bookinger - ikke gav grundlag for at ændre på måden, hvorpå den pågældende
type transport blev gennemført.
det fastholdes således, at dangaard fik den transport og herunder de sikkerheds-
tiltag, som dangaard ønskede flex dk at foretage under transporten og som
dangaard var indstillet på at betale for, og som parterne derfor havde aftalt.
det har hidtil i sagens behandling på baggrund af dangaards standardforbehold
været lagt til grund, at det omtvistede gods var tyvetækkeligt.
ifølge sagens bilag var traileren læsset med 4.580 controllere med en gennemsnit-
lig værdi af ca. kr. 280 per stk. og 100 spillekonsoller med en værdi af ca. kr. 1.613
per stk. controllerne udgør alene et tilbehør til spillekonsollerne af lav værdi.
derudover var traileren læsset med 15 dobbeltstakkede paller, svarende til 8 eu-
ro-paller med endnu ikke oplyste varer samt en brugt cykel.
det bestrides på den baggrund, at godset de facto var tyvetækkeligt. opmærk-
somheden henledes i den forbindelse på, at sø- og handelsretten til sammenlig-
                                               15
      ning tidligere har fastslået, at for eksempel lego produkter ej heller er at betrag-
      te som tyvetækkelige, selvom lego-produkter er velkendte, highly branded, let
      omsættelige og genstand for stor efterspørgsel.
      det gøres på den baggrund gældende, at dangaards forbehold i bookingen om,
      at godset skulle betragtes som tyvetækkeligt gods, har karakter af et standardfor-
      behold, som alene har til formål at vælte bevisbyrden i forhold til spørgsmålet
      om grov uagtsomhed over på flex dk, i fald der under transporten skulle ske ty-
      veri af godset, idet typen og værdien af det gods, der skulle transporters, ikke
      havde ændret sig i perioden fra, at fragttilbuddet blev afgivet af flex dk til
      dangaard og til november 2016, hvor dangaard begyndte at sætte standardforbe-
      holdet ind i sine bookinger til flex dk.
      det gøres gældende, at det ved vurderingen af, om fragtføreren har handlet groft
      uagtsomt må være afgørende, om godset reelt var tyvetækkeligt eller ej, når af-
      sender anvender et sådant standardforbehold og samtidig angiver transportpri-
      sen aftalt for transport af almindeligt ikke-tyvetækkeligt gods.
      flex dk havde således ikke på baggrund af dangaards booking, standardforbe-
      holdet og instruktioner nogen anledning til ikke at ville udføre transporten på de
      aftalte vilkår eller anledning til at foreslå dangaard at udføre transporten på an-
      den vis. det gøres gældende, at flex dk har leveret lige præcis den ydelse, som
      dangaard bestilte og at flex dk har overholdt parternes transportaftale.
      henset til at dangaard ikke havde foreskrevet brug af bestemte parkeringsplad-
      ser, tilkom valget heraf flex dk. det bestrides at valget af den anvendte parke-
      ringsplads var groft uagtsomt.
      for så vidt angår den valgte måde at parkere vogntoget på, bestrides det ligele-
      des, at denne var grov uagtsom. det påhviler således sagsøgeren blandt andet at
      dokumentere, at den ønskede parkering op af en bygning eller anden trailer kun-
      ne være sket i alle 20 timer på den valgte parkeringsplads, hvilket ikke er godt-
      gjort.
      det bestrides således, at bortkomsten er forvoldt ved flex dk og/eller dennes un-
      dervognmands grove uagtsomhed.
      …”
rettens begrundelse og resultat
flex logistics påtog sig som kontraherende fragtfører i henhold til dangaards
booking af 21. marts 2017 at transportere gods for dangaard ad landevejen fra
flensborg til croydon i england, hvor godset skulle modtages af click en-
tertainment. det fremgik af bookingen, at der var tale om full load, som skulle
læsses i bil med faste sider / boxtrailer. det fremgik endvidere, at prisen var
16.800 kr. alt inklusive. med kursiv og i anførselstegn var anført i bookingen, at
                                            16
godset var ”… at betragte som tyvetækkeligt gods og transportøren bør be-
handle ovenstående transport derefter.”
godsets art var ikke oplyst i bookingen, men det må efter bevisførelsen lægges
til grund, at flex logistics var klar over, at der var tale om såkaldte gaming pro-
dukter. der henvises herved til de samstemmende forklaringer herom, herun-
der fra anders andersen, og til, at der i sagen er dokumenteret syv tidligere
kørsler foretaget af flex logistics mellem samme afsender og modtager, hvor
det af bookingerne fremgår, at der er tale om gaming produkter, herunder som
yderligere specificeret i tre af de tidligere bookinger.
konkret bestod godset i 4.480 controllers til sony ps4 spillekonsoller og 100
konsoller til en samlet værdi af 184.072 euro, herunder således at controllere
havde en styk pris på mellem 34,15 og 40,32 euro. godset var pakket i papkas-
ser med gennemsigtigt wrap omkring.
retten finder det på den anførte baggrund godtgjort, at der var tale om tyveri-
tækkeligt gods, og at fragtføreren havde kendskab til godsets karakter.
det er ubestridt, at boxtraileren ikke var eller blev forsynet med lås og som føl-
ge heraf var ulåst under et 20 timers langt hvil på rastepladsen hazeldonk i
holland, som retten efter bevisførelsen (som til dels ubestridt) lægger til grund
hverken var indhegnet, bevogtet eller overvåget. men chaufføren sov, blev der
om natten på rastepladsen stjålet gods for 116.512 euro fra traileren.
retten finder på den anførte baggrund, at fragtføreren er ansvarlig for bortkom-
sten, uden at dette kan henføres til fejl, forsømmelser eller anvisninger på
dangaards side, hvorfor fragtføreren er ansvarlig efter cmr-lovens § 24, stk. 1.
det, som sagsøgte har anført om prisen for transporten, kan ikke føre til noget
andet resultat, og retten finder det ikke godtgjort, at dangaard havde accepte-
ret, at der ikke blev låst.
retten finder endvidere, at den udførende fragtfører under de anførte omstæn-
digheder har forvoldt skaden ved grov uagtsomhed, jf. cmr-lovens § 37, stk. 1,
hvorfor fragtføreren, herunder den sagsøgte kontraherende fragtfører, ikke kan
begrænse sit ansvar efter cmr-lovens § 29, stk. 2.
resultatet bliver herefter, at retten tager sagsøgernes påstand til følge, herunder
med den ubestridte rentepåstand.
sagsomkostningerne er efter sagens værdi, forløb og udfald fastsat til dækning
af advokatudgift med 87.500 kr., af retsafgift med 21.140 kr. og af udgifter til be-
sigtigelse med 14.101,20 kr., i alt 122.741,20 kr. det er oplyst, at first marine a/s
m. fl. ikke er momsregistreret i danmark.
                                        17
                         thi kendes for ret:
flex logistics a/s skal inden 14 dage til sagsøgerne first marine a/s cathedral,
ccl 3010, cathedral underwriting limited, pembroke, pem 4000, pembroke
managing agency limited, argenta, arg 2121, argenta holdings plc, antares,
aul 1274, antares underwriting services limited, chaucer, csl 1084, chaucer
syndicates ltd., amlin, aml 2001, amlin syndicate, noa 3902, ark syndicate
management ltd.,tokio marine kiln, kln 510, tokio marine kiln, atrium,
auw 609, atrium underwriters ltd. og apollo, 9975, apollo management in-
ternational llp, betale modværdien af eur 116.512 i danske kroner på beta-
lingsdagen med tillæg af 5% rente fra 30. marts 2017.
flex logistics a/s skal til sagsøgerne inden 14 dage betale sagsomkostninger
med 122.741,20 kr. sagsomkostningerne forrentes efter rentelovens § 8 a.
ole sehested               mads bundgaard larsen            johnny holm jensen
 publiceret til portalen d. 07-12-2018 kl. 10:01
modtagere: advokat (l) lissi andersen roost, sagsøger first marine
a/s, sagsøgte flex logistics a/s, advokat (l) thomas garder bryde
bindseil-hansen
